Έπαθα εμμονή με το μέρος.
Ένα βράδυ, ήρθα εδώ. Είχα μαζί μου το όπλο μου.
Πυροβόλησα έξι φορές.
Ήλπιζα να έρθει η αστυνομία.
Δεν ήρθε κανείς.
Είμαι 75 ετών. Λέτε να θέλω να το κάνω αυτό καθημερινά;
Αλλά θα το κάνω.
ΑΔΙΕΞΟΔΟ
Μέχρι την τελευταία πνοή μου,
θα παλεύω να βρω ποιος δολοφόνησε την κόρη μου.
Οι αγροί Κάλντερ είναι ένα αίνιγμα.
Συμβαίνουν άσχημα πράγματα εκεί.
Η αστυνομία σάστισε με το πρόσφατο εύρημα στην κοιλάδα του θανάτου.
Βρέθηκαν πτώματα στον αγρό του Λιγκ Σίτι.
Η κοιλάδα του θανάτου.
Μπορείς εύκολα να πετάξεις ένα πτώμα και να μη σε βρουν.
Ήταν ένας βάναυσος φόνος.
Και έγινε εδώ δίπλα μας.
Από το 1983, στην κομητεία Γκάλβεστον έχουν σημειωθεί πολλές
μυστηριώδεις εξαφανίσεις.
Λίγο πιο κάτω από τον αυτοκινητόδρομο,
βρέθηκαν κορίτσια και γυναίκες που είχαν δολοφονηθεί.
Ήταν σαν να έγινε καπνός.
Εξαφανίστηκε.
Υπήρχαν πάνω από 25 θύματα.
Ήταν ένας δολοφόνος; Πολλοί;
Άκου. Αν θες να διαπράξεις έγκλημα, κάν' το εδώ, γιατί κανείς δεν θα σε βρει.
Είναι μια τρομακτική ιστορία.
Τους αφήνουμε να κυκλοφορούν ελεύθεροι.
Του δώσατε το πράσινο φως να συνεχίσει να σκοτώνει τα κορίτσια μας.
Οι υποθέσεις είναι γνωστές σε όλους.
Ο κόσμος ίσως το ξέχασε, μα οι οικογένειές τους όχι.
Θέλω να τιμωρηθεί όποιος το έκανε αυτό.
Δικαιούνται απαντήσεις.
Οι αγαπημένοι μας δικαιούνται δικαιοσύνη.
Βάλε ένα σημάδι στην περίφραξη εκεί.
Οι νέες πληροφορίες ίσως είναι το κλειδί για την υπόθεση.
Ύστερα από όσα είδα και άκουσα,
θέλω να στρέψω τους προβολείς στην υπόθεση.
Να τη βγάλω από το σκοτάδι.
ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
ΒΟΡΕΙΑ - ΝΤΑΛΑΣ ΝΟΤΙΑ - ΓΚΑΛΒΕΣΤΟΝ
Αν οδηγείς στον Ι-45 σήμερα,
θα δεις εκεί δύο κόσμους.
Τον κόσμο των προαστίων που εκτείνονται νότια
ΧΙΟΥΣΤΟΝ ΤΕΞΑΣ
και τα τελευταία ίχνη του παλιού κόσμου της Νότιας Ακτής,
που ο κόσμος πια έχει ξεχάσει.
ΧΙΟΥΣΤΟΝ ΓΚΑΛΒΕΣΤΟΝ
Καθώς οδηγείς νότια από το Χιούστον στον αυτοκινητόδρομο Ι-45,
υπάρχουν πολλές μικρές πόλεις και στις δύο πλευρές.
Υπάρχουν αγροί, έλη, δεξαμενές συγκράτησης ομβρίων υδάτων
και εργοστάσια πετροχημικών που αγκαλιάζουν την ακτογραμμή.
Υπάρχουν βάλτοι και εκτάσεις με κοιτάσματα πετρελαίου
μεταξύ Χιούστον και Γκάλβεστον.
Πολλά από αυτά τα μέρη είναι πολύ απόμερα.
Εκεί οι δολοφόνοι μπορούσαν εύκολα να κρύψουν πτώματα.
Το πτώμα εξαφανίζεται,
κλείνεις την πόρτα, οδηγείς και πας σπίτι ανενόχλητος.
Τα αποκαλούν "η κοιλάδα του θανάτου".
Οι αγροί της οδού Κάλντερ ανήκαν σε μια εταιρεία πετροχημικών.
Μια έκταση πολλών στρεμμάτων που δεν έχει τίποτα,
πέρα από μια επιχείρηση ιππασίας σε μονοπάτια.
Ήταν ένας αδιέξοδος χωματόδρομος.
Δεν υπήρχε σχεδόν τίποτα τριγύρω.
ΑΔΙΕΞΟΔΟ
Είμαι ο Ρίτσαρντ Ρένισον,
επόπτης ειδικός πράκτορας του FBI στο Τέξας.
Ξεκίνησα την καριέρα μου στην αστυνομία του Λιγκ Σίτι.
Τότε έμαθα πρώτη φορά για την κοιλάδα του θανάτου.
Ήταν μεγάλη υπόθεση για το τμήμα. Το τμήμα ήταν μικρό.
Σκεφτόμουν ότι ήθελα να ασχοληθώ μ' αυτήν όταν θα αποκτούσα εμπειρία.
Μόλις επέστρεψα στο FBI, κατάφερα να καταπιαστώ.
6 ΑΠΡΙΛΙΟΥ 1984
Πίσω από τα δέντρα στην απέναντι πλευρά υπάρχουν σπίτια και τροχόσπιτα.
Είναι περίπου στα 300 με 350 μέτρα. Είναι κάμποση απόσταση.
Ένα ζευγάρι έμενε σ' ένα σπίτι στην οδό Κάλντερ.
Το παιδί τους έπαιζε έξω στην αυλή, και ο σκύλος τους έτρεξε προς το δάσος.
Λίγο αργότερα, γύρισε και κρατούσε κάτι στρογγυλό στο στόμα.
Νόμιζαν ότι είχε βρει μια μπάλα.
Βγήκαν να δουν τι ήταν.
Ο σκύλος κρατούσε ένα ανθρώπινο κρανίο.
ΒΡΗΚΑΝ ΕΝΑ ΚΡΑΝΙΟ
Βρήκαν κι έναν σκελετό.
ΑΓΡΟΣ ΟΔΟΥ ΚΑΛΝΤΕΡ ΘΥΜΑ #1
Δύο χρόνια μετά,
κάτι αγόρια έκαναν ποδήλατο στην περιοχή.
Βρήκαν τον σκελετό άλλης μίας νέας γυναίκας.
ΘΥΜΑ #2
Κι ενώ η αστυνομία έψαχνε στην περιοχή για στοιχεία
που θα έδειχναν την ταυτότητα του δεύτερου κοριτσιού,
βρήκαν έναν τρίτο σκελετό,
στα 20 μέτρα από εκεί που βρήκαν το δεύτερο θύμα.
ΘΥΜΑ #3
Αυτό ήταν πολύ…
Ήταν διαφορετικό. Ήταν πολύ παχύ, αν εξαιρέσεις τα μονοπάτια.
Δεν γινόταν να τριγυρνάς έτσι.
Εδώ είναι το σημείο
όπου βρέθηκαν.
Βρέθηκαν τρία θύματα πολύ κοντά μεταξύ τους.
Πάρα πολύ.
Το άτομο επανερχόταν στο ίδιο μέρος.
Οι δολοφονίες στην οδό Κάλντερ
στοίχειωσαν για πολύ καιρό αυτήν την περιοχή του Τέξας.
Σε κάποιο βαθμό, στοίχειωσαν κι εμένα.
Πήγαινα με τον σύζυγό μου από το Χιούστον στο Γκάλβεστον
για Σαββατοκύριακο ή για βόλτα στην παραλία.
Υπήρχε μια πινακίδα με το πρόσωπο ενός από τα κορίτσια.
ΒΟΗΘΗΣΤΕ ΣΤΗΝ ΕΞΙΧΝΙΑΣΗ ΤΩΝ ΦΟΝΩΝ
Πήγαινες να φας θαλασσινά
και σκεφτόσουν
"Γιατί πεθαίνουν τόσο πολλές γυναίκες εδώ;"
Συγκέντρωνα τα άρθρα που δημοσιεύονταν.
Τότε ξεκίνησα το βιβλίο.
Οι υποθέσεις είναι παλιές. Δεν γινόταν κάτι όταν άρχισα το βιβλίο.
Οι οικογένειες κρατούσαν τις υποθέσεις ζωντανές.
Ο Τιμ Μίλερ είναι ένας από τους πρώτους στους οποίους απευθύνθηκα.
Όταν μας καλούν για μια υπόθεση,
πάω στις οικογένειες και τους λέω "Ακούστε. Ξέρω τι περνάτε.
Ξέρω".
Μαδάς, φιλαράκο.
Ήμουν πάνω σ' αυτό το άλογο όταν βρήκα το πρώτο πτώμα.
Εξού και το EquuSearch.
Έχουμε πάει σε 42 πολιτείες, σε 11 διαφορετικές χώρες.
Ποτέ δεν χρέωσα κανέναν.
Ο Τιμ Μίλερ είναι γνωστός εδώ
στην Ακτή του Κόλπου.
Δεν αντέχει στην ιδέα ότι κάπου
κάποιος εξαφανίστηκε και κανείς δεν τον ψάχνει.
Οπότε πάει εκείνος και ψάχνει.
Αλλά…
ενίοτε, όταν μιλάμε, αναρωτιέμαι αν ψάχνει ακόμα τη Λόρα.
Θα κάνω ένα διάλειμμα.
Δεν θα ξεχάσω ποτέ τη μέρα που εξαφανίστηκε η κόρη μου.
Σαν να ήταν χθες.
Είχα παρκάρει απέξω γύρω στις 6:45.
Η Λόρα είπε "Να σου πω κάτι;" Είπα "Ναι, τι θέλεις;"
Είπε "Να έρθει ο Βέρνον στο σπίτι απόψε;"
Ήταν το αγόρι της.
Είπα "Ναι, ωραία ιδέα.
Η μαμά θα τακτοποιεί πράγματα κι εγώ θα ψήσω έξω.
Όταν γυρίσει η μαμά, να σε πάει να πάρεις τηλέφωνο".
Μόλις είχαμε μετακομίσει.
Τότε, δεν σου συνέδεαν αμέσως το τηλέφωνο.
Έτσι, η μαμά της την πήγε σε κερματοτηλέφωνο.
Η Λόρα μιλούσε στο τηλέφωνο.
Η μαμά της είπε "Λόρα, βιάσου. Θα αργήσω στη δουλειά".
Η Λόρα είπε "Θέλω να μιλήσω λίγο ακόμα. Θα γυρίσω σπίτι περπατώντας".
Μια απόσταση λιγότερο από 800 μέτρα.
Αργότερα, γυρίσαμε σπίτι εγώ και η μαμά της Λόρα.
Ο Βέρνον χτύπησε την πόρτα. Είπα "Πού είναι η Λόρα;" Είπε "Δεν ξέρω".
Η Λόρα δεν γύρισε.
ΛΟΡΑ ΜΙΛΕΡ, 16 ΕΤΩΝ
ΕΞΑΦΑΝΙΣΤΗΚΕ ΣΤΙΣ 10 ΣΕΠΤΕΜΒΡΙΟΥ 1984 ΛΙΓΚ ΣΙΤΙ, ΤΕΞΑΣ
Πανικοβληθήκαμε.
Ήταν 16. Είχε επιληψία.
Έπρεπε να παίρνει δύο φορές τη μέρα το φάρμακό της,
αλλιώς θα είχε πρόβλημα.
Είπαμε "Γυρίζοντας σπίτι από το μαγαζί,
θα έπαθε κρίση.
Θα 'ναι στο νοσοκομείο ως κάποια αγνώστων στοιχείων".
Πήγαμε σε δύο κοντινά νοσοκομεία. Δεν είχαν καμία αγνώστων στοιχείων.
Πουθενά η Λόρα.
Πήγαμε στην αστυνομία και δηλώσαμε εξαφάνιση.
Μας είπαν ότι το έσκασε.
Είπαν "Γυρίστε σπίτι. Να έχετε το τηλέφωνο κοντά.
Θα σας τηλεφωνήσει".
Στους Μίλερ είπαν ό,τι λένε σε πολλούς γονείς.
Ότι "Απλώς θα το έσκασε.
Είναι με φίλους. Κάντε υπομονή. Θα γυρίσει".
Η Λόρα λάτρευε τη μουσική.
Τη Λίντα Ρόνσταντ, τους Fleetwood Mac.
Είχε πολλούς φίλους.
Οι παρέες της δεν ήταν οι καλύτερες.
Κάποια παιδιά κάπνιζαν χόρτο και δοκίμαζαν διάφορα.
Όλοι θέλουν να γίνονται αποδεκτοί.
ΝΤΙΚΙΝΣΟΝ
Οι Μίλερ έμεναν στο Ντίκινσον του Τέξας
και μετακόμισαν κοντά, στο Λιγκ Σίτι του Τέξας,
για να πάνε τη Λόρα σε διαφορετικό σχολείο.
ΣΠΙΤΙ ΤΗΣ ΛΟΡΑ ΜΙΛΕΡ
Να της παρέχουν ένα νέο ξεκίνημα.
Έλεγα στους αστυνομικούς "Η Λόρα χρειάζεται τα φάρμακά της".
Δεν θα ξεχάσω ποτέ τον ντετέκτιβ που μου είπε
"Η Λόρα είναι καπάτσα. Θα καταφέρει να βρει τα φάρμακά της".
Η αστυνομία δεν πήρε όσο σοβαρά θα έπρεπε την εξαφάνιση της Λόρα.
Όμως, χωρίς να το ξέρει ο Τιμ,
δεν ήταν η πρώτη κοπέλα που είχε εξαφανιστεί στην περιοχή.
Ήταν άλλη μια κοπέλα, η Χάιντι Φάι.
ΣΕΠΤΕΜΒΡΗΣ 1984
ΟΚΤΩΒΡΗΣ 1983
ΕΝΤΕΚΑ ΜΗΝΕΣ ΠΡΙΝ ΑΠΟ ΤΗΝ ΕΞΑΦΑΝΙΣΗ ΤΗΣ ΛΟΡΑ ΜΙΛΕΡ
Η ηχογράφηση που ακολουθεί
έγινε πριν από λίγα χρόνια.
Οι φωνές είναι της Χίντι, της μαμάς της και η δική μου.
Μια μέρα κοντά στα Χριστούγεννα, η Χίντι μού αγόρασε ένα μαγνητόφωνο.
Πες κάτι να δούμε αν θα κουνήσεις τη βελόνα.
Βελόνα, κουνήσου.
Η Χάιντι γεννήθηκε το 1958
από τους Τζο και Τζέινι Βίγιαρελ, τους παππούδες μου.
Ο κόσμος την ξέρει ως Χάιντι Φάι.
Αλλά η οικογένειά μας τη φωνάζει Χίντι.
Η θεία μου ήταν η φωτεινή παρουσία της παρέας.
Αυτό το φως χάθηκε όταν εκείνη εξαφανίστηκε.
7 Οκτωβρίου 1983.
Η Χίντι θα πήγαινε στο Χιούστον,
στο μικρό τροχόσπιτο
που υποτίθεται ότι επισκεύαζε το αγόρι της.
Σχεδίαζαν να μεταφέρουν το τροχόσπιτο στην αυλή της μαμάς μου.
Θα έμεναν εκεί για να εξοικονομήσουν λεφτά.
Λίγο πριν φύγει, ξεπρόβαλε στην πόρτα του σαλονιού
και είπε "Μπαμπά, τα λέμε αύριο".
Θα πήγαινε στο μίνι μάρκετ.
Μάλλον πήγε στο κερματοτηλέφωνο,
να πει τους φίλους της να την πάρουν μαζί στο αμάξι.
Αλλά
δεν εμφανίστηκε ποτέ στο Χιούστον.
ΧΑΪΝΤΙ ΒΙΓΙΑΡΕΛ ΦΑΪ, 25 ΕΤΩΝ
ΕΞΑΦΑΝΙΣΤΗΚΕ ΣΤΙΣ 7 ΟΚΤΩΒΡΙΟΥ 1983 ΛΙΓΚ ΣΙΤΙ, ΤΕΞΑΣ
Η υπάλληλος στο μίνι μάρκετ είπε ότι την είδε να κάνει ένα τηλεφώνημα
από τον τηλεφωνικό θάλαμο.
Το σημείο απ' όπου έπαιρνε τηλέφωνο είναι πολύ ερημικό.
Δεν υπάρχουν καν φώτα στον δρόμο.
Είπαμε "Πρέπει να πάμε στην αστυνομία".
Δεν ξέρω τις ακριβείς συνθήκες της εξαφάνισής της.
Κανείς δεν τις ξέρει.
Μα ήταν μια μέση 25χρονη κοπέλα που δούλευε σε ένα μπαρ, το Texas Moon.
Μετά, εξαφανίστηκε.
Η αστυνομία του Λιγκ Σίτι θεώρησε απλώς
ότι ήθελε να το σκάσει, κι είπε να μην ανησυχούμε.
Να περιμένουμε λίγες μέρες. Ότι θα γυρνούσε.
Να μη βγούμε στα ΜΜΕ. Να μην κολλήσουμε αφίσες.
Να περιμένουμε λίγο.
Ο παππούς μου δεν θα καθόταν με τα χέρια σταυρωμένα.
Δεν ήταν τέτοιος άνθρωπος.
Είναι πολύ κοντά σ' εμένα και στο μωρό. Δεν θα έκανε τέτοια απερισκεψία.
Πρέπει να τη βρω.
Ο παππούς μου έβγαινε και την έψαχνε κάθε μέρα.
Πήγαινε και ρωτούσε κόσμο στα κλαμπ,
πήγαινε στην άλλη άκρη της πόλης χωρίς να μας το πει.
Σημείωνα ό,τι μου έλεγαν
και μετά γυρνούσα σπίτι και τα κατέγραφα στην κασέτα.
Κάποιες φορές μαγνητοφωνούσε δύο ή τρεις φορές τη μέρα.
Περιέγραφε τα άτομα με τα οποία μίλησε.
Κατέγραφε ονόματα, τηλέφωνα.
Ξέρω πολύ καλά ότι αυτοί οι άνθρωποι κάτι ξέρουν.
Ξέρουν.
6 ΑΠΡΙΛΙΟΥ 1984
Τα λείψανά της βρέθηκαν τον Απρίλιο του 1984.
Έξι μήνες μετά.
Και η ανακάλυψή τους στον αγρό της οδού Κάλντερ ήταν κάτι φρικτό.
ΑΓΡΟΣ ΟΔΟΥ ΚΑΛΝΤΕΡ ΘΥΜΑ #1
ΛΕΙΨΑΝΑ ΤΗΣ ΧΑΪΝΤΙ ΦΑΪ
Πίσω απ' τα απέναντι δέντρα,
είναι το σπίτι όπου ο σκύλος πήγε τα λείψανα.
Βρήκε ένα ανθρώπινο κρανίο.
ΒΡΕΘΗΚΕ ΑΝΘΡΩΠΙΝΟ ΚΡΑΝΙΟ
ΤΑΥΤΟΠΟΙΗΣΗ ΜΕΣΩ ΔΟΝΤΙΩΝ ΧΑΪΝΤΙ Μ. ΒΙΓΙΑΡΕΛ
Ήταν της Χάιντι.
Η αστυνομία ανταποκρίθηκε. Πήγε εκεί κι άρχισε να ψάχνει στον αγρό.
Βρήκαν το πτώμα της Χάιντι κάτω από ένα δέντρο.
Συγγνώμη.
ΧΑΪΝΤΙ ΒΙΓΙΑΡΕΛ ΦΑΪ
ΤΑ ΛΕΙΨΑΝΑ ΤΗΣ ΒΡΕΘΗΚΑΝ ΣΤΙΣ 6 ΑΠΡΙΛΙΟΥ 1984
Βρισκόταν σε κατάσταση προχωρημένης αποσύνθεσης.
Τα κόκαλα σκορπίστηκαν από ζώα.
Δεν γινόταν να δούμε αν ο δολοφόνος είχε κάνει κάτι χαρακτηριστικό.
Οπότε δεν πήραμε πολλές πληροφορίες.
Πιθανή αιτία θανάτου ήταν κάποιο τραύμα.
Σοβαρά κατάγματα στα πλευρά.
Μόνο όταν βρέθηκαν τα λείψανά της,
η αστυνομία έδωσε ουσιαστική προσοχή στην υπόθεση.
"Εντάξει. Ίσως έπρεπε να είχαμε ακούσει την οικογένειά της".
Η ώρα είναι 1:45.
Πάω πάλι στο Texas Moon.
Από το Texas Moon, όπου δούλευε η Χάιντι,
η οδός Κάλντερ πρέπει να είναι περίπου 7 με 8 χιλιόμετρα.
ΑΓΡΟΣ ΟΔΟΥ ΚΑΛΝΤΕΡ
Έδωσα αυτά τα ονόματα στην αστυνομία για να τα ελέγξουν.
Θα υπάρξουν κι άλλα, γιατί θα συνεχίσω να ψάχνω.
Υπήρχαν κάποια ύποπτα άτομα, που ήταν αρκετά κοντά στη Χίντι,
που πίστευε ότι έπρεπε να ανακριθούν,
αλλά η αστυνομία δεν του έδινε την απάντηση
που εκείνος ήλπιζε να πάρει.
Υπήρχαν πολλοί και διάφοροι ύποπτοι,
μα δεν διέθεταν αρκετά στοιχεία ώστε να κατηγορήσουν κάποιον.
Συνήθως,
όταν διαβάζεις τα ημερολόγια ή ακούς τις κασέτες του,
διακρίνεις απογοήτευση στη φωνή του.
Κάτι πρέπει να γίνει.
Δεν μπορεί να πεθάνει έτσι απλά το κοριτσάκι μου.
Το πτώμα της Χάιντι βρέθηκε τον Απρίλιο του 1984.
Και η Λόρα εξαφανίστηκε τον Σεπτέμβριο.
Εδώ υπήρχε ένα κερματοτηλέφωνο.
Αυτό όπου είδαν τελευταία φορά τη Λόρα.
Στο ίδιο είδαν τελευταία φορά και τη Χάιντι.
Δεν ήθελε πολύ για να κάνουμε τη σύνδεση. Πιθανώς αυτά συνδέονται.
ΚΕΡΜΑΤΟΤΗΛΕΦΩΝΟ
Πήγαμε στο αστυνομικό τμήμα και είπαμε
"Μάθαμε για το κορίτσι που βρέθηκε, τη Χάιντι Φάι. Μένουν εδώ κοντά".
Ο ντετέκτιβ με ξάφνιασε, λέγοντας
"Πρώτον, σου είχα πει ότι αυτό είναι μεμονωμένο περιστατικό.
Η Χάιντι δούλευε σε μπαρ. Βγήκε με κάποιον αφού σχόλασε.
Τη σκότωσαν και την πέταξαν".
Είπε "Μην πας να μιλήσεις στην οικογένειά της.
Προσπαθούν να ξεπεράσουν τον χαμό της Χάιντι".
Οι γονείς της Χάιντι δεν ήξεραν τον Τιμ.
Παρόμοια με τους Μίλερ, τους είπαν να μην επικοινωνήσουν.
Δεν λέμε τίποτα, όπως μας υπέδειξαν.
Δεν το συζητάμε με κανέναν άλλον, παρά μόνο μεταξύ μας.
Οι οικογένειες ένιωθαν μόνες.
Ένιωθαν ότι τους είχαν εγκαταλείψει σε αυτήν τη διαδικασία.
Καθώς οι εξελίξεις από τις έρευνες ήταν ελάχιστες,
οι γονείς ωθήθηκαν να κάνουν τα δικά τους.
ΑΓΡΟΣ ΟΔΟΥ ΚΑΛΝΤΕΡ
Έλεγα "Σας παρακαλώ, ερευνήστε το μέρος όπου βρέθηκε το πτώμα της Χάιντι".
Τους ζήτησα να μου πουν πού ακριβώς είναι το σημείο.
"Θέλουμε να μάθουμε για να πάμε εκεί".
Μου είπαν "Είναι ιδιωτική ιδιοκτησία.
Είναι περιφραγμένο. Κανείς δεν μπορεί να μπει".
Τους ικέτευα.
"Μόλις συνέβη αυτό. Δεν νομίζετε ότι υπάρχουν ομοιότητες;"
Προσπαθούσαν να με πείσουν ότι είχα χάσει τα λογικά μου.
2 ΦΕΒΡΟΥΑΡΙΟΥ ΑΓΡΟΙ ΟΔΟΥ ΚΑΛΝΤΕΡ
17 ΜΗΝΕΣ ΜΕΤΑ ΤΗΝ ΕΞΑΦΑΝΙΣΗ ΤΗΣ ΛΟΡΑ
Ένα μονοπάτι περνούσε από εδώ.
Ήταν γεμάτο σκουπίδια και παλιά ψυγεία και διάφορα πράγματα που πετούσε ο κόσμος.
Περνούσαν κάποια παιδιά με ποδήλατα,
και τους ερχόταν μια άσχημη μυρωδιά από κει.
Πλησίασαν στο σημείο…
και είδαν ένα κορίτσι.
ΘΥΜΑ #2 ΛΕΙΨΑΝΑ ΓΥΝΑΙΚΑΣ ΑΓΝΩΣΤΗΣ ΤΑΥΤΟΤΗΤΑΣ
Όταν ήρθαν στο σημείο η αστυνομία και το ειδικευμένο προσωπικό,
δεν ήξεραν ποια ήταν,
αλλά το γραφείο του ιατροδικαστή μάς έδωσε κάποιες πληροφορίες.
Μια εκτίμηση ηλικίας, από 20 ως 30 ετών. Είχε κενό στα μπροστινά δόντια.
Δεν ήξεραν ποια ήταν. Καταχωρήθηκε ως αγνώστων στοιχείων.
ΑΓΝΩΣΤΗ ΓΥΝΑΙΚΑ ΒΡΕΘΗΚΕ ΣΤΙΣ 2 ΦΕΒΡΟΥΑΡΙΟΥ 1986
Αφού ήταν εκεί, οι αστυνομικοί και το ειδικευμένο προσωπικό
επέκτειναν την έρευνα αναζητώντας στοιχεία.
Έτσι βρήκαν το πτώμα άλλης μίας γυναίκας.
Βρήκαμε ένα πτώμα ατόμου άγνωστης ταυτότητας
στον αγρό, στα 90 μέτρα από την τοποθεσία του πρώτου.
ΑΓΡΟΣ ΟΔΟΥ ΚΑΛΝΤΕΡ ΘΥΜΑ #3
ΛΕΙΨΑΝΑ ΤΗΣ ΧΑΪΝΤΙ ΦΑΪ ΛΕΙΨΑΝΑ ΓΥΝΑΙΚΑΣ ΑΓΝΩΣΤΗΣ ΤΑΥΤΟΤΗΤΑΣ
ΒΡΕΘΗΚΑΝ ΔΥΟ ΣΚΕΛΕΤΟΙ
Το ήξερα εκείνο το πρωί, όταν δημοσιεύτηκε.
Βρέθηκαν λείψανα δύο γυναικών. Οπότε…
θυμάμαι εκείνη τη μέρα.
Και τα δύο πτώματα βρίσκονταν κάτω από δέντρα.
Ήταν κοντά μεταξύ τους.
Και ήταν ανάσκελα.
Σαν να τα τοποθέτησε αργότερα κάποιος εκεί.
Η άγνωστη κοπέλα πυροβολήθηκε με 22άρι όπλο.
Είχε μια σφαίρα στη σπονδυλική στήλη.
Τότε άρχισαν να ερευνούν το άλλο πτώμα.
Μέσω οδοντιατρικού ιστορικού…
ΑΓΡΟΣ ΟΔΟΥ ΚΑΛΝΤΕΡ
αποδείχθηκε ότι ήταν τα λείψανα της Λόρα.
ΛΟΡΑ ΜΙΛΕΡ
ΤΑ ΛΕΙΨΑΝΑ ΤΗΣ ΒΡΕΘΗΚΑΝ ΣΤΙΣ 2 ΦΕΒΡΟΥΑΡΙΟΥ 1986
Κοντά στο πτώμα της Λόρα, βρέθηκε ένα μπλε καρό πουκάμισο.
Το πουκάμισο είχε λεκέδες πάνω του.
Τη δεκαετία του '80 δεν υπήρχε το τεστ DNA.
Μα η αστυνομία έβαλε στο πουκάμισο τον αριθμό
της υπόθεσης από τη δολοφονία της Λόρα.
Δύο πτώματα την ίδια μέρα.
Εκείνη τη μέρα του Φεβρουαρίου του '86, τα πράγματα πήραν την κατηφόρα.
Το 1984 βγήκε μια ταινία για την "κοιλάδα του θανάτου" των Ερυθρών Χμερ,
η ταινία Κραυγές στη Σιωπή.
Κραυγές στη Σιωπή.
Αφού βρέθηκαν τα πτώματα στην οδό Κάλντερ,
ο κόσμος αποκαλούσε το μέρος "η κοιλάδα του θανάτου στο Τέξας".
Από τότε άρχισε να προσελκύει περισσότερη προσοχή.
Ένας μετά τον άλλον γίνονταν οι τελετουργικοί φόνοι των νέων γυναικών
παρατεταγμένων σε σειρά, σαν κάποιου είδους έργα τέχνης.
Και κανείς δεν μπορούσε να βρει όλα τα κομμάτια του παζλ.
Η Λόρα ήταν εκεί 17 ολόκληρους μήνες.
Σχεδόν εκεί που τους είπα να ψάξουν.
Κι αν είχαν κάνει αυτό που τους είχα πει;
Θα την έβρισκαν.
Θα ήταν νεκρή, αλλά
πιθανώς να υπήρχαν στοιχεία.
Πιθανώς να μπορούσαν να βρουν την αιτία θανάτου.
Υπάρχει πολύς πόνος.
Έπρεπε να είχα
φέρει εις πέρας την έρευνα, να μιλούσα στους γονείς της Χάιντι.
Και δεν το έκανα.
Ξέρω πώς είναι να παραλύεις, να μην ξέρεις τι να κάνεις,
γιατί ξέρω όσα δεν έκανα εγώ
για την κόρη μου.
Αν ο μπαμπάς της Χάιντι κι εγώ συναντιόμασταν από νωρίς,
δεν θα ήμασταν ξανά τώρα εδώ.
Και αυτό εδώ σκότωσε τον πατέρα της Χάιντι πολύ πριν από την ώρα του.
Δεν άντεξε η καρδιά του καημένου.
Αδιανόητο το να χάνεις την κόρη σου.
Δεν μπορώ να το φανταστώ.
Πρόκειται για μια μικρή πόλη που δεν είχε βίαιο έγκλημα,
και ξαφνικά, μέσα σε δύο χρόνια,
γίνονται απαγωγές και δολοφονίες.
Είναι ασυνήθιστο.
Σε εκείνο το σημείο, όλοι κατάλαβαν ότι υπάρχει ένας κατά συρροή δολοφόνος,
ότι είναι κάτι αληθινό.
Το γεγονός ότι κάποιος είναι εκεί έξω,
σκοτώνει κόσμο και δεν τιμωρείται με ενοχλεί.
Δηλαδή, τι γινόταν εδώ;
Οι δολοφονίες νεαρών γυναικών συνέβαιναν από το 1971.
ΧΙΟΥΣΤΟΝ, ΤΕΞΑΣ 1971
Τη δεκαετία του '70, το Χιούστον είχε ένα εκατ. κατοίκους.
Είχε το Διαστημικό Κέντρο της NASA.
Υπήρχε πετρελαϊκή άνθηση.
Η Exxon ξεκινούσε να χτίζει
ένα από τα μεγαλύτερα διυλιστήρια του κόσμου.
Η πόλη ευημερούσε.
Θέλαμε να δούμε πώς είναι να ζεις σε μια μεγάλη πόλη,
και είναι φανταστικά.
Το Χιούστον είναι το κέντρο της βιομηχανίας πετρελαίου.
Είμαι γεωλόγος. Οπότε είπα να δοκιμάσω να έρθω.
Όλοι περνούν καλά εδώ.
Λόγω των όσων συνέβαιναν, υπήρχαν δουλειές.
Πολύς κόσμος έφευγε, και πολύς ερχόταν.
Επίσης, κατά μήκος του Ι-45 υπήρχαν μικρότερες πόλεις,
που αναπτύσσονταν σε προάστια.
Εμπορικά κέντρα, γειτονιές, κέντρα προσωρινής διαμονής.
Όλα αυτά αναπτύσσονταν.
Και παράλληλα, υπήρχαν περιπλανώμενοι.
Άτομα με εγκληματικό παρελθόν.
Λόγω των παραλιών, κόσμος ερχόταν τα Σαββατοκύριακα
και έφευγε.
Δυο πολιτισμοί που συγκρούονταν.
Αυτή είναι η Μαρία Τζόνσον
κι αυτή η καλύτερή της φίλη, η Ντέμπι Άκερμαν.
Ήταν 15 ετών όταν εξαφανίστηκαν
τον Νοέμβριο του 1971.
Η Ντέμπι ήταν πρωταθλήτρια θαλάσσιου σκι.
Δεκαπέντε χρονών.
Ήταν κολλητές.
Νεαρές, δραστήριες σέρφερ.
Περνούσαν καλά τη δεκαετία του '70.
Και εξαφανίστηκαν.
Τα πτώματά τους βρέθηκαν αρκετά γρήγορα.
Στις 17 Νοεμβρίου, το πτώμα της 15χρονης Μαρίας Τζόνσον
βρέθηκε σε μια λίμνη, 80 χλμ. δυτικά του Χιούστον.
Την επομένη, το πτώμα της 15χρονης Ντέμπι Άκερμαν
βρέθηκε στην ίδια λίμνη.
Υπολογίζω ότι το πτώμα βρισκόταν στο νερό περίπου 48 με 60 ώρες.
Μέχρι την εξαφάνισή τους, είχαν συμβεί κι άλλες μυστηριώδεις εξαφανίσεις.
Στις 26 Νοεμβρίου, βρέθηκε ο σκελετός της 13χρονης Κολέτ Γουίλσον
στην τεχνητή λίμνη Άντικς, 15 χλμ. δυτικά του Χιούστον.
Ήταν όλες έφηβες, κατά μήκος του Ι-45, που εξαφανίστηκαν ξαφνικά,
μόνες ή σε δυάδες.
Το τελευταίο εξάμηνο,
επτά έφηβες και νέες γυναίκες ηλικίας 13 ως 21 ετών
βρέθηκαν δολοφονημένες κοντά στο Χιούστον.
Τα χρόνια περνούσαν.
Δολοφονούνταν βάναυσα.
Και δεν υπήρχε καμία απάντηση για το ποιος το έκανε.
Η αστυνομία ψάχνει για στοιχεία, αλλά φοβάται ότι θα βρει κι άλλα πτώματα.
Από το 1971 ως το 1977.
Έντεκα κορίτσια.
Καμία απάντηση.
Να έχετε υπόψη ότι τότε δεν υπήρχαν κάμερες παρακολούθησης στα πάρκινγκ.
Ούτε συστήματα αναγνώρισης πινακίδων στις οδούς.
Υπήρχαν 11 διαφορετικές δικαιοδοσίες.
Αυτό ήταν πρόβλημα, γιατί η αστυνομία δεν μοιραζόταν πληροφορίες.
Νομίζω ότι αυτό δείχνει πως, στον άξονα του Ι-45,
αν κάποιος τη γλιτώσει με έναν φόνο, θα τη γλιτώσει και με δεύτερο και τρίτο.
Τη δεκαετία του '80, βλέπουμε μια νέα σειρά δολοφόνων
που εμφανίζονται σε ένα διαφορετικό σημείο του Ι-45, στο Λιγκ Σίτι.
Η κοιλάδα του θανάτου στο Τέξας.
ΑΓΡΟΣ ΟΔΟΥ ΚΑΛΝΤΕΡ
Οδηγούσαμε σ' αυτό το κομμάτι του δρόμου από και προς το Γκάλβεστον.
Από πάντα.
ΒΟΡΕΙΑ - ΧΙΟΥΣΤΟΝ ΝΟΤΙΑ - ΓΚΑΛΒΕΣΤΟΝ
Και αν είσαι γυναίκα,
οι γονείς σου πάντα σου λένε για την ασφάλειά σου, να προσέχεις.
Οι γονείς μου χώρισαν πριν πάω στο νηπιαγωγείο.
Τα πράγματα άλλαξαν όταν ήμουν δέκα ετών.
Τότε
η μητέρα μου γνώρισε κάποιον.
Τον έφερε στο σπίτι
για να τον γνωρίσουμε.
Για μένα, ήταν απλώς άλλος ένας σύντροφος.
Δεν ήταν σίγουρο για πόσο καιρό θα παρέμενε.
Της άρεσε.
Τον έλεγαν Κλάιντ Χέντρικ.
Λοιπόν, εδώ βρισκόταν το κλαμπ
όπου "έτυχε" να γνωρίσει τη μητέρα μου.
Γιατί το λες έτσι;
Γιατί αυτό ήταν το σχέδιό του.
Εκείνη την εποχή, ο Κλάιντ Χέντρικ ήταν ένας όμορφος άντρας.
Φορούσε ένα μαύρο καουμπόικο καπέλο.
Πήγαινε συχνά σε μπαρ, σε διαγωνισμούς χορού.
Και συνήθως κέρδιζε μάλιστα.
Θεωρούσε ότι ήταν γυναικοκατακτητής.
Εγώ θα τον έλεγα μάλλον απατεώνα Καζανόβα.
Έμαθε όσα χρειαζόταν…
για να ξέρει
πού έβγαινε η μαμά μου.
Και γνωρίστηκαν στο μπαρ.
Κι εκείνη τον έφερε σπίτι.
Επειδή
χόρευε καλά.
Ο Κλάιντ Χέντρικ ήρθε στο Χιούστον τη δεκαετία του '70 και του '80
με την άνθηση των κατασκευών.
Ήρθε από τη Φλόριντα
και βρήκε δουλειά ως στεγάς.
Κάποιος μπορεί να βρει εύκολα τέτοια δουλειά χωρίς έλεγχο ιστορικού.
Δεν είχαμε ιδέα ποιος ήταν τότε, αλλά αρχίσαμε…
να μαθαίνουμε περισσότερα,
κυρίως επειδή τον έψαξε ο μπαμπάς μου.
Εκτύπωσε το εγκληματικό ιστορικό του.
Γιατί είχε μπει στη φυλακή ο Κλάιντ τότε;
Νομίζω ότι ήταν στη φυλακή…
για κακοποίηση πτώματος.
ΑΔΙΚΗΜΑ ΚΑΚΟΠΟΙΗΣΗ ΠΤΩΜΑΤΟΣ
Αποδείχθηκε ότι ο Χέντρικ είχε εμπλακεί σε έναν μυστηριώδη θάνατο.
Μια γυναίκα που λεγόταν Έλεν Μπίσον.
ΙΟΥΛΙΟΣ 1984
ΤΡΕΙΣ ΜΗΝΕΣ ΠΡΙΝ ΑΠΟ ΤΗΝ ΕΞΑΦΑΝΙΣΗ ΤΗΣ ΛΟΡΑ ΜΙΛΕΡ
Η Έλεν Μπίσον ήταν μια νεαρή γυναίκα
που ζούσε με τους γονείς της και τον αδερφό της στο Φρέντσγουντ.
ΦΡΕΝΤΣΓΟΥΝΤ
Ήταν περίπου 20 ετών.
Είχε καλή δουλειά.
Της άρεσε ο χορός.
Αυτά άλλαξαν το βράδυ που γνώρισε τον Κλάιντ Χέντρικ.
Τον Ιούλιο του '84, η φίλη της, η Κάντι Γκίφορντ, πήγε την Έλεν
σε ένα μπαρ της περιοχής, το Texas Moon,
και τη σύστησε στον Κλάιντ Χέντρικ.
Τα βρήκανε σε κάποιο βαθμό.
Η Έλεν Μπίσον δεν πήγε στη δουλειά την επομένη.
Δεν την έβρισκαν οι φίλοι και η οικογένειά της,
οπότε ρώτησαν τον Κλάιντ.
Πού είναι; Τι έγινε;
Ο Κλάιντ Χέντρικ είπε ότι είδε την Έλεν να φεύγει μέσα σε ένα φορτηγάκι.
Ότι έφυγε με κάτι φίλους.
Οι βδομάδες περνούσαν,
κι άρχισε να ανησυχεί.
Η Κάντι ανέφερε συχνά το θέμα της Έλεν στον Κλάιντ,
κι εκείνος γινόταν όλο και πιο ευέξαπτος.
Μια μέρα, ο Κλάιντ ήρθε στα όριά του.
Σε έναν καβγά, είπε "Θα σου δείξω πού είναι".
Ο Κλάιντ πήγε την Κάντι Γκίφορντ σε ένα μέρος
λίγο πριν από τη γέφυρα για το νησί Γκάλβεστον.
Ήταν ένας ανώμαλος χωματόδρομος.
Υπήρχε ένα μικρό κτίριο κοντά στις ράγες.
Και κάτι λάστιχα πάνω σε έναν παλιό καναπέ,
παρατημένο στην άκρη του δρόμου.
Ο Κλάιντ τα μετακίνησε.
Κι η Κάντι είδε εκεί τα λείψανα της Έλεν Μπίσον.
Είχαν περάσει έξι μήνες από την εξαφάνιση της Έλεν.
Γιατί πέρασαν άλλοι τόσοι για να πάει η Κάντι στην αστυνομία;
Δεν ξέρω.
Νομίζω ότι φοβόταν τον Κλάιντ.
Γιατί εκείνη τη νύχτα
της είπε
"Αν το πεις σε κανέναν, ίσως πάθεις κι εσύ το ίδιο".
Ξέρουμε ότι το Texas Moon ήταν προφανώς προς τα εκεί,
και όχι πολύ κοντά,
αλλά τουλάχιστον 30 με 40 χλμ. προς εκείνη την κατεύθυνση.
Λόγω της έλλειψης κίνησης, τα αγριόχορτα είναι αρκετά ψηλά.
Δίνει την εντύπωση ότι ήταν κάτι μυστικό.
Ήταν κάτι… Ουσιαστικά την ξεφορτωνόταν,
όπως ξεφορτώνεσαι έναν καναπέ ή ένα στρώμα,
ή οτιδήποτε άλλο από όσα είναι πεταμένα εδώ.
Η αστυνομία τη βρήκε σε κατάσταση προχωρημένης σήψης.
Είχε ακόμα πάνω της το κολιέ που φορούσε εκείνη τη νύχτα στο μπαρ.
Ο Κλάιντ είπε ότι είχε πάει με την Έλεν σε μια λίμνη,
κι εκείνη ήθελε να βουτήξουν γυμνοί.
Είπε ότι την είδε να επιπλέει στην επιφάνεια του νερού.
Είχε πνιγεί.
Άκουγα τον Κλάιντ να λέει την ιστορία του πνιγμού της Έλεν Μπίσον.
Πανικοβλήθηκε, την έβαλε στο φορτηγάκι
και στον δρόμο του για το νοσοκομείο, σύμφωνα με την εκδοχή του,
αποφάσισε να πετάξει το πτώμα, γιατί φοβόταν ότι θα τον θεωρούσαν ένοχο.
Τότε την έβαλε κάτω από τον καναπέ και τα λάστιχα.
Όταν κάποιος
πετάει ένα πτώμα σε ένα μέρος όπου υπάρχουν τόσα σκουπίδια,
δεν τη θεωρεί ένα άτομο,
δεν τη θεωρεί άνθρωπο.
Την είδε ως κάποιο σκουπίδι που έπρεπε να κρύψει
από τις αρχές.
Αυτό λέει πολλά για κάποιον.
Ο ιατροδικαστής της κομητείας Γκάλβεστον εξέτασε τα λείψανα της Έλεν.
Ήταν εκτεθειμένη στα περιβαλλοντικά στοιχεία.
Η περιοχή έχει πολλή υγρασία.
Το δέρμα είχε διαβρωθεί από καιρό. Υπήρχαν μόνο τα οστά.
Ο ιατροδικαστής δεν μπορούσε να προσδιορίσει την αιτία και τον τρόπο
του θανάτου της Έλεν Μπίσον.
ΑΜΕΣΗ ΑΙΤΙΑ ΑΓΝΩΣΤΗ
Η μόνη κατηγορία που μπορούσε να αποδώσει η εισαγγελία
ήταν η παραποίηση στοιχείων,
ότι δηλαδή πέταξε το πτώμα της Έλεν.
Η κατηγορία τότε λεγόταν "κακοποίηση πτώματος".
Καταδικάστηκε.
Του επιβλήθηκε πρόστιμο 2.000 δολ. και ένα έτος φυλάκιση.
Μετά από αυτήν την υπόθεση και έναν χρόνο στη φυλακή,
ο Κλάιντ Χέντρικ ήταν ελεύθερος.
Δικάστηκε. Καταδικάστηκε.
Δεν μπορούσαμε να κάνουμε κάτι παραπάνω.
Ελλείψει επιστημονικών στοιχείων, υπάρχουν πολλές προκλήσεις.
ΧΙΟYΣΤΟΝ - ΓΟΥIΝΙ - ΓΚΑΛΒEΣΤΟΝ
Αυτή η περιοχή του Χιούστον έχει άσχημο καιρό.
Καταρρακτώδεις βροχές και πλημμύρες στην Ακτή του Κόλπου.
Είναι παράκτια πεδιάδα.
Έχουμε τυφώνες.
Και πλημμύρες.
Προειδοποίηση για ξαφνικές πλημμύρες στο Νότιο Τέξας.
Όταν έρχονται οι τυφώνες,
είναι καταστροφικοί.
Ο τυφώνας Γκίλμπερτ προκάλεσε 66 θανάτους και ζημιές δισεκατομμυρίων δολαρίων.
Ο κόσμος καταλαβαίνει ότι το νερό είναι αμείλικτο με τα στοιχεία.
Καταστρέφει το DNA
και πολλά από αυτά που αναζητά η αστυνομία όταν προσπαθεί να εξιχνιάσει ένα έγκλημα.
Επιταχύνει την αποσύνθεση. Το ίδιο κάνει και η υψηλή θερμοκρασία.
Έχουμε απίστευτη ζέστη εδώ.
Επομένως, συνήθως έβρισκαν μόνο τα οστά των κοριτσιών.
Οι υποθέσεις της οδού Κάλντερ συνδέονταν κάπως,
κυρίως ως προς το χρονικό πλαίσιο, με αυτήν της Μπίσον.
Αν υπήρχαν ομοιότητες, τότε ο δράστης ίσως ήταν ο ίδιος.
Από τότε που εξαφανίστηκε η Έλεν το 1984,
δηλαδή τη χρονιά που εξαφανίστηκε η Χάιντι Φάι,
έπρεπε να σκεφτούμε ότι ίσως σχετίζονται.
Η ιστορία που είπε ο Κλάιντ για την Έλεν Μπίσον δεν έβγαζε νόημα.
Και ο θάνατός της συνέβη την ίδια περίοδο
με την εύρεση των άλλων τριών γυναικών στην κοιλάδα του θανάτου.
Το Λιγκ Σίτι είναι κοντά στο Ντίκινσον.
Έτσι, αν ο Κλάιντ Χέντρικ
θεωρηθεί βασικός ύποπτος για τον φόνο της Μπίσον,
θεωρείται και βασικός ύποπτος για τους φόνους στην κοιλάδα του θανάτου.
Όμως, τότε,
επειδή επρόκειτο για άλυτες υποθέσεις,
η αστυνομία με δυσκόλεψε, όπως δυσκόλεψε κι εσάς.
Η ΑΣΤΥΝΟΜΙΑ ΤΟΥ ΛΙΓΚ ΣΙΤΙ ΑΡΝΗΘΗΚΕ ΤΗΝ ΠΡΟΤΑΣΗ
ΓΙΑ ΣΥΝΕΝΤΕΥΞΗ ΓΙΑ ΤΟ ΝΤΟΚΙΜΑΝΤΕΡ
Την πρώτη φορά που προσέγγισα τον Τιμ Μίλερ,
περάσαμε μαζί όλη την ημέρα.
Μου έλεγε για τη Λόρα και ότι ακόμα προσπαθούσε
να βρει το άτομο που σκότωσε την κόρη του.
Ένα από τα πρώτα πράγματα που είπε ήταν "Πρέπει οπωσδήποτε να εξετάσεις
την υπόθεση της Έλεν Μπίσον και τον Κλάιντ Χέντρικ".
Τον είχα στον νου μου με το που έμαθα για την Έλεν Μπίσον.
Κι έκανα ό,τι θα έκανε κάθε γονιός. Ρωτούσα για να μάθω περισσότερα γι' αυτόν.
Αυτό είναι το σπίτι μου στο Ντίκινσον.
Δύο σπίτια με χωρίζουν από το σπίτι του Κλάιντ.
Εδώ έμενε ο Κλάιντ.
Δεν τον γνώρισα ποτέ.
Ίσως τον είχα δει μια φορά,
όταν είχε πάθει λάστιχο και του έδωσα ένα λάστιχο.
Πήγα εκεί, στο μαγαζί μου. Βρήκα ένα λάστιχο και μια ζάντα.
Τα έφερα και του είπα "Έχω ένα που θα σου κάνει".
Είπε "Τι σου χρωστάω;"
Είπα "Τίποτα. Φαίνεσαι εργατικός άνθρωπος".
Νομίζω ότι ήταν ο Κλάιντ.
Μια φίλη της Λόρα, που ακόμα επικοινωνούμε,
είπε ότι έκαναν περιπάτους με τη Λόρα
και έκαναν τον κύκλο,
γιατί η Λόρα φοβόταν τον Κλάιντ Χέντρικ.
Δεν ξέρω τι συνέβη εκείνο το πρωί. Μόνο υποθέσεις μπορώ να κάνω.
Είτε επρόκειτο για ατύχημα είτε για κάτι που έγινε από φυσικά αίτια,
γιατί να πετάξεις ένα πτώμα
όπως έκανε αυτός, σαν να ήταν σκουπίδι στην άκρη του δρόμου,
αν δεν συνέβαινε κάτι άλλο;
Η Έλεν Μπίσον.
Η μαμά μου ρωτούσε τον Κλάιντ για την υπόθεση.
Ό,τι απαντήσεις της έδωσε προφανώς την κάλυψαν,
γιατί δεν τον άφησε.
Τον κράτησε.
Κι έτσι…
παντρεύτηκαν.
Το θέμα με αυτούς τους φόνους είναι ότι η αστυνομία δεν αμφισβητούσε.
Δεν ήταν δύσπιστη.
Απλώς δεν ήξερε τι να κάνει.
Αν θες να διαπράξεις έγκλημα, κάν' το εδώ, γιατί κανείς δεν θα σε βρει.
Τη δεκαετία του '70, διαπράχθηκαν καμιά δεκαριά φόνοι σ' αυτήν την περιοχή.
Και έπειτα, το 1986,
βρέθηκαν τρία πτώματα μέσα σε δύο χρόνια,
σε απόσταση 50 μέτρων μεταξύ τους.
Ήταν ένας δολοφόνος;
Ήταν πολλοί;
Τι συνέβαινε;
Δεν υπήρχε απάντηση.
Και έπειτα,
συνέβη ξανά.
ΑΓΡΟΣ ΟΔΟΥ ΚΑΛΝΤΕΡ
Η αστυνομία σάστισε με το πρόσφατο εύρημα στην κοιλάδα του θανάτου.
Πριν από δύο βδομάδες, βρέθηκε το πτώμα τέταρτης γυναίκας.
Βρέθηκε άλλο ένα πτώμα στο ίδιο μέρος.
Ένα τέταρτο πτώμα βρέθηκε στην ίδια τοποθεσία.
Πάλι τα ίδια.
Υποτιτλισμός: Μαρία Κούτσιανου